
Grozījumi likumā "Par privatizācijas sertifikātiem"
Izdarīt likumā "Par privatizācijas sertifikātiem" (Latvijas Republikas Saeimas un Ministru Kabineta Ziņotājs, 1995, 9.nr.; 1999, 15.nr.; 2001, 1., 23.nr.; 2002, 23.nr.; 2003, 23.nr.; 2004, 23.nr.; 2005, 14.nr.; 2007, 14.nr.; 2009, 5.nr.; Latvijas Vēstnesis, 2012, 50.nr.; 2013, 194.nr.; 2013, 228.nr.) šādus grozījumus:
1. Izslēgt 1.panta 5. un 6.punktu.
2. Papildināt 4. pantu ar (21) daļu šādā redakcijā:
“(21) Ja personai nav atvērts privatizācijas sertifikātu konts, tad, mantoto sertifikātu uzglabāšanai, kontu Ministru kabineta noteiktajā kārtībā atver persona, kurai saskaņā ar šā likuma 3.1 pantu ir deleģēts sertifikātu kontu apkalpošanas uzdevums.”.
3. 17.pantā:
izteikt trešo daļu šādā redakcijā:
“(3) Sertifikātus var brīvi atsavināt citām personām, kam ir atvērts privatizācijas sertifikātu konts.”;
izslēgt (31) daļu, ceturto un piekto daļu.
 
4. 18.pantā:
izslēgt otro un sesto daļu;
 
papildināt ar (31) daļu šādā redakcijā:
“(31) Ja 10 gadu laikā pēc sertifikātu īpašnieka nāves viņa privatizācijas sertifikātu kontā atrodas sertifikāti un nav iesniegta mantojuma apliecība, persona, kurai saskaņā ar šā likuma 3.1 pantu ir deleģēts sertifikātu kontu apkalpošanas uzdevums, tos anulē Ministru kabineta noteiktajā kārtībā.”;
izteikt ceturto daļu šādā redakcijā:
“(4) Par sertifikātu pārdošanu, dāvināšanu un mantošanu, izņemot dāvinājumu vai mantojumu, ko saņēmuši laulātie vai personas, kurām ir pirmās vai otrās pakāpes radniecības attiecības ar sertifikātu īpašnieku, maksā valsts nodevu. Ministru kabinets nosaka valsts nodevas likmi un tās maksāšanas kārtību.”;
izslēgt astotās daļas 2.teikumu.
 
5. Papildināt Pārejas noteikumus ar 13. un 14.punktu šādā redakcijā:
"13. Šā likuma 18.panta (31) daļa stājās spēkā 2025.gada 1.janvārī.
14. Par sertifikātu pirkšanu no tādas juridiskas personas, kurai līdz 2023.gada 31. decembrim tika atvērts privatizācijas sertifikātu izsoles konts, un darījuma īstenošanai tiek izmantots šīs juridiskās personas privatizācijas sertifikātu izsoles konts, valsts nodeva par sertifikātu pārdošanu netiek piemērota līdz 2024. gada 31.decembrim.”.
 
Likums stājas spēkā 2024. gada 1. janvārī.

